Kvinnen er fortsatt ikke funnet, og politiet vil fortsatt jobbe videre med saken selv om siktelsen mot mannen blir henlagt i løpet av kort tid, opplyser krimsjef Ole Sølvik i Sandefjord-politiet til Tønsbergs Blad.
Xi Li og hennes norske mann var på ferie på Østerøya med sine to mindreårige barn da kvinnen forsvant. Ektemannen ble tidlig siktet for vold.
– Politiet har jobbet ut fra tre forskjellige hypoteser – at hun har vært involvert i en ulykke, at hun kan ha forsvunnet mot sin vilje eller at hun har dratt sin vei frivillig. etter mange ukers etterforskning står fortsatt alle de tre hypotesene like sterkt. Vi vet ikke hva som har skjedd med kvinnen, sier Sølvik.